A4-0015/98

Ψήφισμα σχετικά με την ανακοίνωση της Επιτροπής προς το Συμβούλιο και το Ευρωπαΐκό Κοινοβούλιο για τη σημασία της τρίτης δέσμης μέτρων απελευθέρωσης της αγοράς αεροπορικών μεταφορών (COM(96)0514 - C4-0602/96)

Το Ευρωπαΐκό Κοινοβούλιο,

- έχοντας υπόψη την ανακοίνωση της Επιτροπής (COM(96)0514 - C4-0602/96),

- έχοντας υπόψη τα προηγούμενα ψηφίσματα και τις εκθέσεις του σχετικά με μια κοινή πολιτική μεταφορών στον τομέα της πολιτικής αεροπορίας,

- έχοντας υπόψη την έκθεση της Επιτροπής Μεταφορών και Τουρισμού και τη γνωμοδότηση Επιτροπής Οικονομικής, Νομισματικής και Βιομηχανικής Πολιτικής (A4-0015/98),

Α. έχοντας υπόψη ότι από την 1η Απριλίου 1997 η νομική, επίσημη απελευθέρωση της αγοράς της πολιτικής αεροπορίας στην Ευρωπαΐκή Ένωση έχει καταστεί γεγονός με την αναγνώριση πλήρων δικαιωμάτων στις ενδομεταφορές (καμποτάζ),

Β. έχοντας υπόψη ότι η ελευθέρωση της αγοράς των αερομεταφορών πραγματοποιήθηκε σταδιακώς, μειώνοντας ως εκ τούτου τον αντίκτυπο της κατάργησης των ρυθμίσεων στον κλάδο των αεροπορικών μεταφορών,

Γ. έχοντας υπόψη ότι η απελευθέρωση αποσκοπεί σε περισσότερο ανοικτές αγορές, μεγαλύτερο ανταγωνισμό και θεωρείται ως ο καλύτερος τρόπος για να προσφερθούν στους καταναλωτές καλύτερες αεροπορικές υπηρεσίες και περισσότερες καινοτομίες και χαμηλότερο κόστος,

Δ. έχοντας υπόψη ότι στην κοινοτική νομοθεσία εισήχθη η έννοια της «ελεγχόμενης απελευθέρωσης» στον βαθμό που οι εγκριθέντες κανονισμοί περιλαμβάνουν μια σειρά μέτρων διασφάλισης τα οποία, υπό συγκεκριμένες συνθήκες και λαμβανομένων υπόψη κάποιων ειδικών απαιτήσεων και αναγκών, επιτρέπουν στα κράτη μέλη και στην Επιτροπή να παρέμβουν,

Ε. έχοντας υπόψη ότι μόνον ένας υγιής, ισόρροπος και ρυθμισμένος ανταγωνισμός μεταξύ των αεροπορικών εταιρειών μπορεί να συμβάλει στην αποφυγή της δημιουργίας μονοπωλίων ή ολιγοπωλίων,

ΣΤ. έχοντας υπόψη ότι η διάρθρωση των ναύλων πολλών αεροπορικών εταιρειών είναι υπερβολικά αδιαφανής για τους χρήστες και θα πρέπει να διαμορφωθεί με μεγαλύτερη διαφάνεια προς το συμφέρον των καταναλωτών 7

Ζ. έχοντας υπόψη ότι οι παρεχόμενες υπηρεσίες και οι σχετικοί ναύλοι έχουν αποκτήσει έναν τόσο σύνθετο και διαφοροποιημένο χαρακτήρα ώστε το κοινό των αερομεταφορών δεν εκμεταλλεύεται στο μέγιστο βαθμό τις δυνατότητες που προέκυψαν από την απελευθέρωση,

Η. έχοντας υπόψη ότι, μέχρι σήμερα, μόνον σε ένα 6% των εναέριων αξόνων εντός της Ευρωπαΐκής Ένωσης λειτουργούν περισσότερες από δύο αεροπορικές εταιρείες και ότι εν τω μεταξύ στο 27% των διασυνοριακών πτήσεων οι επιβάτες έχουν τη δυνατότητα εκλογής μεταξύ τριών και περισσοτέρων αεροπορικών εταιρειών,

Θ. έχοντας υπόψη ότι τα κόμιστρα έχουν μειωθεί περισσότερο στις περιπτώσεις κατά τις οποίες οι αεροπορικές εταιρίες που λειτουργούν σε ένα συγκεκριμένο άξονα έρχονται άμεσα αντιμέτωπες με τον ανταγωνισμό νεοεισερχομένων σε αυτόν τον άξονα,

Ι. έχοντας υπόψη ότι αυτοί οι νεοεισερχόμενοι έχουν επίσης συμβάλει περισσότερο στην αύξηση του μεγέθους της αγοράς στο σύνολό της και όχι τόσο στη διαφοροποίηση της υφιστάμενης κυκλοφορίας,

ΙΑ. λαμβάνοντας υπόψη ότι ο ανταγωνισμός μεταξύ δύο ή περισσοτέρων τρόπων μεταφοράς στην ίδια διαδρομή οδήγησε, γενικώς, σε καλύτερη προσφορά υπηρεσιών για τους καταναλωτές, τόσο σε ποιοτικό όσο και σε ποσοτικό επίπεδο,

ΙΒ. λαμβάνοντας υπόψη το προβλεπόμενο ποσοστό ετήσιας μεγέθυνσης της τάξεως του 6-7% για τις αερομεταφορές κατά την προσεχή δεκαετία,

ΙΓ. έχοντας υπόψη ότι οι αποδοτικές και ισχυρές αεροπορικές εταιρίες με έδρα την Ευρώπη πρέπει να επιτύχουν μεγαλύτερο κύκλο εργασιών και να προσφέρουν περισσότερη απασχόληση στην Ευρώπη,

1. θεωρεί ότι η απελευθέρωση της αγοράς της πολιτικής αεροπορίας πρέπει να εφαρμοσθεί προσεκτικά και σταδιακά και να λάβει υπόψη τα συμφέροντα τόσο των καταναλωτών όσο και της βιομηχανίας, συμπεριλαμβανομένων των κοινωνικών συνθηκών 7

2. επισημαίνει ότι πολλές από τις παρατηρηθείσες τάσεις κατά τη διαδικασία παγκοσμιοποίησης των οικονομικών δραστηριοτήτων ισχύουν και για τον τομέα των αερομεταφορών, ιδίως μια σειρά διαδιδόμενων μορφών συνεργασίας και ένας αυξανόμενος αριθμός διεθνών συγχωνεύσεων και εξαγορών 7

3. υπογραμμίζει τον κίνδυνο των διμερών συμφωνιών με τρίτες χώρες όταν δεν βασίζονται σε πραγματική αμοιβαιότητα και καλεί το Συμβούλιο να εξετάσει κάτω από ποιούς όρους θα επιτευχθεί μεγαλύτερη ισοτιμία στις συμφωνίες που συνάπτονται 7

4. θεωρεί ότι η ανακοίνωση της Επιτροπής σχετικά με τη σημασία της τρίτης δέσμης μέτρων απελευθέρωσης της αγοράς αεροπορικών μεταφορών δεν έλαβε υπόψη αυτές τις τάσεις παγκοσμιοποίησης στον συγκεκριμένο τομέα και τις αλλαγές που μεσολάβησαν κατά τα τελευταία χρόνια, ιδίως στους διατλαντικούς άξονες 7

5. διαπιστώνει ότι η Επιτροπή εξετάζει μόνο σε ένα σημείο τις κοινωνικές επιπτώσεις της ελευθέρωσης των αερομεταφορών 7

6. καλεί την Επιτροπή να κάμει προσιτά τα συμπεράσματα της μελέτης σχετικά με τις κοινωνικές επιπτώσεις και τις επιπτώσεις που συνδέονται με την απασχόληση εξ αιτίας της ελευθέρωσης των αερομεταφορών και να υποβάλει επειγόντως έκθεση για το θέμα αυτό στο Κοινοβούλιο 7

7. πιστεύει ότι όλα τα απαιτούμενα μέτρα για την εντατικοποίηση της ανταγωνιστικότητας του κλάδου των αερομεταφορών στην Ευρωπαΐκή Ένωση δεν πρέπει να εφαρμόζονται εις βάρος της ασφάλειας και της απασχόλησης στην Ευρωπαΐκή Ένωση καθώς και εις βάρος της ποιότητας των παρεχόμενων υπηρεσιών στο επιβατικό κοινό 7

8. θεωρεί ανησυχητικές τις συνέπειες της μεταφοράς υπηρεσιών σε χώρες με χαμηλούς μισθούς, φαινόμενο που καταλήγει σε κοινωνικό ντάμπινγκ εις βάρος των μισθωτών και της απασχόλησης 7

9. πιστεύει ότι η δομή των ναύλων πολλών αεροπορικών εταιριών δεν είναι επαρκώς σαφής για τους ταξιδιώτες και δεν αντικατοπτρίζει το πραγματικό κόστος της παρεχόμενης υπηρεσίας 7 ζητεί από τις εταιρίες να καταβάλουν προσπάθειες προκειμένου να συνδεθούν περισσότερο οι αεροπορικοί ναύλοι με το κόστος και να είναι διαφανείς προς το συμφέρον του καταναλωτή, χωρίς να επιβαρύνεται η απαιτούμενη ελαστικότητα των κομίστρων που θα πρέπει να υπακούει σε κριτήρια αγοράς 7

10. είναι της άποψης ότι ένας από τους σημαντικότερους όρους για να μπορέσει να εφαρμοσθεί η απελευθέρωση επιτυχώς, είναι να πραγματοποιείται ο ανταγωνισμός μεταξύ των αεροπορικών εταιρειών υπό ενιαίους και διαφανείς όρους 7

11. καλεί την Επιτροπή να επιβάλει με αυστηρότητα και συνέπεια τους κανόνες της για την παροχή κρατικής ενίσχυσης, ούτως ώστε να μπορέσει να αρθεί κάθε σχετική στρέβλωση 7

12. διαπιστώνει ότι ελάχιστες ευρωπαΐκές αεροπορικές εταιρείες αποκομίζουν κέρδη και ότι λίγα δρομολόγια εσωτερικού - ακόμη και αν εξυπηρετούνται από έναν μεταφορέα - εξακολουθούν να αποτελούν κερδοφόρες δραστηριότητες 7

13. ζητεί να καταβληθούν όλες οι δυνατές προσπάθειες προκειμένου να διασφαλισθεί ότι οι καταναλωτές μπορούν εύκολα να λάβουν σαφείς πληροφορίες σε σχέση με τις διάφορες παρεχόμενες υπηρεσίες και τους αντίστοιχους ναύλους 7 οι καταναλωτές πρέπει να ενημερώνονται επίσης πλήρως για τις λεπτομέρειες των παρεχόμενων υπηρεσιών συμπεριλαμβανομένων της επωνυμίας του φορέα που παρέχει την υπηρεσία, καθώς και των στάσεων ή των αλλαγών αεροσκάφους 7

14. ζητεί από τα κράτη μέλη και από τις εθνικές αρχές της πολιτικής αεροπορίας να επιβάλουν τους κανόνες για την πρόσβαση στην αγορά και τα δικαιώματα κυκλοφορίας με διαφανή τρόπο και χωρίς να δημιουργούν διακρίσεις μεταξύ των αερομεταφορέων έτσι ώστε να ενθαρρύνεται η εμφάνιση νέων μεταφορέων 7

15. ζητεί από την Επιτροπή να εξετάσει προσεκτικά τις αποφάσεις των κρατών μελών σχετικά με την πρόσβαση στην αγορά έτσι ώστε να διαπιστώσει εκ του ασφαλούς ότι σέβονται τους κανόνες της κοινοτικής νομοθεσίας, να αποτρέψει οιαδήποτε ειδική μεταχείριση εθνικών μεταφορέων και να διασφαλισθεί ο ανοιχτός και θεμιτός ανταγωνισμός στον συγκεκριμένο αυτόν τομέα 7

16. επισημαίνει ότι οι αδυναμίες που επικρίνει η Επιτροπή κατά την εφαρμογή της τρίτης δέσμης μέτρων οφείλονται σε μεγάλο βαθμό στην αναποφασιστικότητα της ίδιας της Επιτροπής και του Συμβουλίου σε σχέση π.χ. με τον έλεγχο της εναέριας κυκλοφορίας και το σύστημα διαχείρισης, την κατανομή του διαθέσιμου χρόνου στα αεροδρόμια και τη ρύθμιση των τελών αερολιμένα 7

17. ζητεί από την Επιτροπή να υποβάλει το συντομότερο δυνατό την αναγγελθείσα πρότασή της σχετικά με την αναθεώρηση του κανονισμού για τους κοινούς κανόνες κατανομής του διαθέσιμου χρόνου στα κοινοτικά αεροδρόμια, προκειμένου ιδίως να διασφαλισθεί η παραχώρηση χρόνου στους νεοεισερχόμενους στην αγορά 7

18. φρονεί ότι η ανάπτυξη διαπεριφερειακών τακτικών αερομεταφορών και η ύπαρξη δικτύου αποτελεσματικών και ανταγωνιστικών εναέριων υπηρεσιών μεταξύ των απομακρυσμένων και νησιωτικών περιοχών της Ένωσης και του κέντρου θα συμβάλει σημαντικά στην οικονομική και κοινωνική ανάπτυξη των λιγότερο αναπτυγμένων περιοχών της Ένωσης 7

19. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και τις κυβερνήσεις των κρατών μελών.